Paterna es bolca en la lluita contra la violència de gènere amb una setmana plena d'activitats
22/11/2016

# Paterna es bolca en la lluita contra la violència de gènere amb una setmana plena d'activitats

[![Cartel de la campaña contra la violencia machista](/images/noticias/2016/11/violencia-machista.jpg)](/images/noticias/2016/11/violencia-machista.jpg)

22.11.2016

Durant tota la setmana es duran a terme tallers en els centres educatius dirigits a sensibilitzar els jóves sobre els diferents tipus de violència que patixen les dones

Amb motiu del Dia Internacional contra la violència de gènere, l'Ajuntament de Paterna, a través de la regidoria de Desenrotllament Humà i Polítiques Inclusiva ha organitzat diferents activitats de conscienciació sobre la violència masclista i de solidaritat amb les víctimes.

Durant tota la setmana en els diferents centres educatius del municipi tindran lloc tallers sobre violència masclista dirigits a sensibilitzar els jóvens sobre els diferents tipus de violència que es poden presentar i la importància d'acabar amb qualsevol tipus de violència cap a la dona. Davall el títol "No és no, només si és si", el taller consistirà en dinàmiques de conscienciació en grup i l'elaboració d'un mural que s'exposarà en cada centre.

El dijous 24 de novembre a les 18 h, tindrà lloc una conferència en el Teatre Capri sobre els "Usos i abusos de la imatge de les dones en els mitjans de comunicación" a càrrec de Raquel Fernández tècnica del centre Infodona.

Serà el 25 de novembre quan tinga lloc la marxa cívica, a les 18 h, en contra de la violència de gènere, després de la qual es durà a terme la lectura del manifest a les portes de l'Ajuntament. Finalitzada la concentració, el saló de Plens acollirà un cineforum amb la projecció del curt "Solo sé que no sé nada" d'Olatz Arroyo guardonat amb el premi del jurat en el Festival Cine i Dona de Florència i del públic en el Festival "Corto Helvètic in Femminile" de Suïssa. Després de la pel•lícula, se celebrarà un debat que comptarà amb la presència de Carmen Juan Puig, psicòloga-agent d'igualtat.

Finalment, el dissabte 26 de novembre se celebrarà el II Memorial Ana Aibar, amb una carrera de 5 quilòmetres que eixirà del Parc Central a les 10 hores i una marxa solidària de 2 km en contra de la violència masclista en record de la dona que va ser assassinada a Paterna pel seu marit fa dos anys.